Foto: Man kritiek ná sy voertuig teen boom botsFoto: Netcare 911 ŉ Man in sy 30s veg om sy lewe nadat sy voertuig Sondagaand teen ŉ boom in Durban gebots het. Chris Botha, ŉ woordvoerder van Netcare 911, sê die man het op die hoek van Northway- en Cavendishweg beheer oor sy Colt-bakkie verloor. “Die bakkie het die pad verlaat, gerol en teen ŉ boom tot stilstand gekom,” het Botha gesê. “Paramedici moes teen die wrak opklim om die man in die voertuig te behandel. Die brandweer het die man uit die wrak gesny. Hy is op ŉ asemhalingsmasjien geplaas en moes versigtig op ŉ draagbaar geplaas word voor hy na ŉ nabygeleë hospitaal geneem is.”